**Ανανεώθηκε το Μνημόνιο Συνεργασίας μεταξύ ΚΟΑ**

**και Αρχής Αντιμετώπισης Εξαρτήσεων Κύπρου**

Κυπριακός Οργανισμός Αθλητισμού και Αρχή Αντιμετώπισης Εξαρτήσεων Κύπρου (ΑΑΕΚ) ανανέωσαν το Μνημόνιο συνεργασίας τους για την επόμενη τριετία 2021 – 2024. Η τελετή της υπογραφής έγινε την Τρίτη 6 Απριλίου 2021 στα γραφεία του ΚΟΑ από τον Πρόεδρο του Οργανισμού Ανδρέα Μιχαηλίδη και τον Πρόεδρο της ΑΑΕΚ Δρ. Χρίστο Μηνά.

Ο Προέδρος του ΚΟΑ κατά την υπογραφή αφού συγχάρηκε τον δρ. Μηνα για τον διορισμό του στην Προεδρία της ΑΑΕΚ, τόνισε μεταξύ άλλων και τα εξής: «Ο ΚΟΑ συμβάλλει ενεργά και αναδεικνύει με δράσεις και συνέργειες τον Κοινωνικό ρόλο του αθλητισμού. Η ενασχόληση των παιδιών και των νεαρών ατόμων με την άσκηση, πέρα από τα πολλαπλά οφέλη στην υγεία και τις κοινωνικές δεξιότητες που προσφέρει ο αθλητισμός, αποτελεί σαφέστατα μοχλό παρακίνησης, υιοθετώντας έναν υγιή τρόπο ζωής που τους βοηθά να αναπτύξουν την προσωπικότητά και την ποιότητα της ζωής τους μακριά από εξαρτήσεις». Καταλήγοντας ο κ. Μιχαηλίδης συγχάρηκε την ΑΑΕΚ για το αξιόλογο έργο που επιτελεί, τονίζοντας ότι τη νέα μας συνεργασία θα την ενδυναμώσουμε ακόμη περισσότερο».

Ο Δρ. Μηνά από την πλευρά του ευχαρίστησε τον Πρόεδρο του ΚΟΑ για την ανανέωση της συνεργασίας τους, αναφέροντας ότι οι δύο Οργανισμοί θα προχωρήσουν σε νέες κοινές δράσεις σε θέματα πρόληψης και αντιμετώπισης των εξαρτήσεων μέσω του αθλητισμού.

Εκ μέρους του ΚΟΑ παρόντες στην υπογραφή ήταν τα Μέλη του ΔΣ Κωστάκης Κουκκουλλής & Ανδρόνικος Ανδρόνικος Ανδρονίκου, καθώς και η λειτουργός κοινωνικού αθλητισμού Αντιγόνη Τάμπα. Από την ΑΑΕΚ παρευρέθηκαν ο Εκτελεστικός Διευθυντής Κωνσταντίνος Στυλιανού και η λειτουργός Νάσια Φοτσίου.